text: জুমবাংলা ডেস্ক : চট্টগ্রামের চাঞ্চল্যকর মাহমুদা খানম মিতু হত্যা মামলায় আরও দুই আসামিকে গ্রেফতার দেখানো হয়েছে। তারা হলেন মোতালেব মিয়া (ওয়াসিম) ও আনোয়ার হোসেন। বর্তমানে তারা চট্টগ্রাম কেন্দ্রীয় কারাগারে রয়েছেন।
  মামলার তদন্ত কর্মকর্তা পরিদর্শক সন্তোষ কুমার চাকমা রবিবার দুপুরে জানান, আনোয়ার ও ওয়াসিম মিতু হত্যায় হওয়া পুরনো মামলায় গ্রেফতার হয়ে কারাগারে আছেন। নতুন মামলায় তাদেরকে আসামি করা হয়েছে। এই দুইজনকে গ্রেফতার দেখানোর জন্য আদালতে আবেদন করা হয়। পরে আদালত তাদেরকে গ্রেফতার দেখানো নির্দেশ দেয়।